
הכנסת התשע-עשרה
נוסח לא מתוקן

מושב שני
<פרוטוקול מס' 364>
מישיבת ועדת הכספים
יום שני, כ"ה בסיון התשע"ד (23 ביוני 2014), שעה 12:00
<סדר היום:>
<שינויים בתקציב לשנת 2014>
נכחו:

<חברי הוועדה:> 
ניסן סלומינסקי – היו"ר
רוברט אילטוב

זהבה גלאון

משה גפני

בועז טופורובסקי

יצחק כהן

זבולון כלפה

דב ליפמן

שמעון סולומון

אורית סטרוק

חמד עמאר

אלעזר שטרן

עפר שלח

סתיו שפיר

יריב לוין
<מוזמנים:> 
	בועז ספיר
	–
	פעיל, המשמר החברתי

	אלכס גנדלר
	–
	הפורום לכפרי הנוער והפנימיות, ברדוגו יועצים


<ייעוץ משפטי: >
שלומית ארליך
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<שינויים בתקציב לשנת 2014>
<היו"ר ניסן סלומינסקי:>
אנחנו מחדשים את ישיבת הוועדה. הנושא שעל סדר היום: בקשות לדיון מחדש על רביזיה, פניה מספר 76-77 של הממונה על התקציבים. בבקשה, תקריא את הרביזיה.
<טמיר כהן:>
יש רביזיה, כפי שהיושב ראש אמר, לפניות 76-77 של משרד החינוך.

<היו"ר ניסן סלומינסקי:>
יש את הרביזיה. מי שבעד הרביזיה ירים את ידו.

<יצחק כהן:>
לא, יש פה אפליה בין ציבור לציבור

<סתיו שפיר:>
רגע, רגע, אנחנו אמורים לפתוח את הדיון. ניסן, בדיון הקודם אתה ביטלת הצבעה, אתה לא יכול לעשות את זה - -

<היו"ר ניסן סלומינסקי:>
רבותי, מי בעד - -
<סתיו שפיר:>
- - פעם קודמת אתה מנעת - -

<היו"ר ניסן סלומינסקי:>
אפילו את ביקשת כבר להצביע בפעם הקודמת. את רוצה שאני אקליט אותך?
<סתיו שפיר:>
- - נכון, ואתה חיכית שיהיה לך רוב ולא היה לך רוב ומנעת את ההצבעה. אני רוצה לבקש את חוות הדעת של היועץ המשפטי שוב.

<היו"ר ניסן סלומינסקי:>
טוב. מי בעד - -

<סתיו שפיר:>
מצטערת, ניסן. אתה לא יכול לעשות דברים כאלה. אתה מנסה לעשות מחטף אחר מחטף אחר מחטף ואחר כך, אתה הולך ומתבכיין לתקשורת שלא היו פה ח"כים. אז הנה, תראה, יושבים פה ח"כים, והח"כים בשבוע שעבר, כולל הח"כים מהקואליציה, אמרו שהם לא מוכנים להעביר את ההעברה הזאת מבלי שיהיה דיון. אתה פשוט עצרת את הוועדה. כולם פה הסכימו על זה. - -

<היו"ר ניסן סלומינסקי:>
טוב, רבותי, מי בעד?
<סתיו שפיר:>
- - ישבו פה ח"כים מהקואליציה ואמרו שהם לא מוכנים להעביר כסף בלי שיהיה דיון מהותי על קרוב למיליארד שקלים.

<יצחק כהן:>
- - - היום יהיה בג"ץ.

<היו"ר ניסן סלומינסקי:>
אז הם יצביעו לקבל את הרביזיה.

<סתיו שפיר:>
הם ניסו להצביע ואתה מנעת את הדיון. אין לך בושה? באמת. אין לך בושה. - - 

<היו"ר ניסן סלומינסקי:>
עשו לי טובה. מי בעד?

<סתיו שפיר:>
לא, לא, לא, אתה לא יכול להעלות את זה להצבעה בלי שיהיה פה דיון.

<היו"ר ניסן סלומינסקי:>
אז אני מעלה את זה להצבעה. מי בעד הרביזיה ירים את ידו.

<קריאות:>
- - -

<סתיו שפיר:>
אתה לא יכול להעלות את זה להצבעה בלי שיהיה פה דיון.

<היו"ר ניסן סלומינסקי:>
מי בעד הרביזיה ירים את ידו. מי נגד הרביזיה ירים את ידו.
<סתיו שפיר:>
היום הולכת להתכנס הוועדה למלחמה בעוני ואתה - - - בלי שאתה מאפשר דיון על הדבר הזה?

<יצחק כהן:>
לא, זה ביזיון, זו בושה.

<סתיו שפיר:>
מה הייעוץ המשפטי אומר על הסיפור הזה?

<היו"ר ניסן סלומינסקי:>
מה הבעיה? היתה הצבעה עכשיו.

<סתיו שפיר:>
לא היתה הצבעה כי אתה לא נתת לנו לדבר. מה אומר הייעוץ המשפטי על הסיפור הזה. זה באמת פשוט ביזיון - -

<היו"ר ניסן סלומינסקי:>
אם אלה שלא הצביעו בהתחלה כי חשבו, אני עושה עוד פעם הצבעה. מי בעד הרביזיה ירים את ידו.

הצבעה

בעד – 5
נגד –  8
נמנעים – אין
הרביזיה נפלה.
<סתיו שפיר:>
אתה לא נותן לייעוץ המשפטי לדבר? לייעוץ המשפטי אסור לדבר בוועדה? כל מי שמצביע נגד, מצביע נגד דיון על העברה של 888 מיליון שקלים.

<היו"ר ניסן סלומינסקי:>
הרביזיה נפלה.

<יצחק כהן:>
בושה וחרפה.

<סתיו שפיר:>
888 מיליון שקלים, אתם לא יודעים מאיפה זה יבוא ועכשיו, אתם מצביעים על זה שלא יהיה על זה דיון. תתביישו לכם חברי הכנסת של הפוליטיקה החדשה ביש עתיד. איפה הכסף "עלק"? הנה הכסף, מיליארד שקלים שאתם מצביעים עליהם ככה, לא מעניין אתכם כלום.

<משה גפני:>
לא היה כדבר הזה. מה מפריע לך - - -
<סתיו שפיר:>
פשוט אין לכם בושה. חברי כנסת חדשים שנכנסו לכנסת ואתם מתנהגים בדיוק אבל בדיוק כמו - -
<היו"ר ניסן סלומינסקי:>
התחננתי בפניכם, ביקשתי בפעם הקודמת ולא רציתם.
<סתיו שפיר:>
אנחנו רצינו ואתה לא הסכמת לעשות דיון. תתבייש.

<יצחק כהן:>
לא רצית.
<היו"ר ניסן סלומינסקי:>
התחננתי, ואתה רוצה שאני אשמיע את הקלטות? היא מבקשת תצביע, הוא מבקש תצביע, מיכל מבקשת תצביע - -

<סתיו שפיר:>
תתבייש, פשוט תתבייש. אחר כך אתה רץ לחדשות כדי להגיד להם - - -
<אלעזר שטרן:>
ניסן, איך אתה מרגיש? תגיד לי באמת איך אתה מרגיש? אני מתבייש שאני בקואליציה הזאת. 880 מיליון שקל - -
<היו"ר ניסן סלומינסקי:>
גם אני מתבייש, תאמין לי.

<יצחק כהן:>
בלי בדיון מינימאלי של דקה.

<סתיו שפיר:>
- - -

<אלעזר שטרן:>
לנצל תאונת דרכים קטלנית בכביש ירושלים, זה מה שעשית.

<היו"ר ניסן סלומינסקי:>
אלעזר, תעשה לי טובה, כשמדובר על 500 מיליון לשעות, תראה על מה מדובר פה.

<קריאות:>
לא, לא, לא.  מדובר פה בכסף שלכם.

<היו"ר ניסן סלומינסקי:>
תסביר לי למה אתם לא מדברים על ה-20 מיליארד שהעברתם?
<יצחק כהן:>
זה בושה.

<סתיו שפיר:>
איזה 20 מיליארד? העברת תקנות לקופות גמל. ניסן, יש גבול לפופוליזם שלך. זה שאתה חושב שאתה יכול ללכת לעיתונאים ולהגיד להם: אני ישבתי פה לבד – סבבה. יושבים פה העיתונאים האלה עכשיו, תראה, כל העיתונאים רואים שיושבים פה ח"כים בוועדה ואתה לא מסכים לעשות דיון על קרוב למיליון שקלים.
<אלעזר שטרן:>
יצא רובי, דיבר על הוועדה הזאת - -
<היו"ר ניסן סלומינסקי:>
רבותי, הנושא הבא: תקנות הרופאים הווטרינריים יהיה ב-12:30. לכן, אני סוגר את זה עד 12:30 ונחדש אותה.

<יצחק כהן:>
ניסן, תדון לבד.

<הישיבה ננעלה בשעה 12:19.>
